Kasvaimen lämpökoagulaatio

|  |  |
| --- | --- |
| Kuvaus: | Kasvaimen tuhoaminen ultraääni- tai kerroskuvausohjauksessa |

**TUTKIMUKSEEN VALMISTAUTUMINEN**

Sinulle on varattu aika kasvaimen lämpökoagulaatioon.

Toimenpidettä varten tulet sovitusti vuodeosastolle joko edeltävänä iltana tai tutkimuspäivän aamuna. Jos tulet osastolle toimenpidepäivän aamuna, sinun tulee olla ravinnotta kuusi (6) tuntia. Vettä tai mehua voi juoda pieniä määriä. Tutkimusta edeltävänä päivänä syö kevyttä ruokaa, kuten esim. keittoruokaa ja puuroa. Vältä kaasua muodostavia ruoka-aineita (mm. ruisleipä, herne, lanttu, omena).

**Jos olet yliherkkä jodivarjoaineelle tai puuduteaineelle** kerro siitä mahdollisimman pian lääkärille, joka lähetti sinut tutkimukseen.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

**LÄÄKKEET**

Lääkärin määräämät lääkkeet voit pääsääntöisesti ottaa.  
Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuode-osastolle tai lähettävälle poliklinikalle:  
  
Primaspan

Asasantin, Orisantin

Marevan

Clopidogrel, Brilique, Efient, Plavix

Arixtra, Eliquis, Pradaxa, Xarelto

Fragmin, Klexane, Innohep

Refludan

ReoPro

Integrilin, Aggrastat

neidonhiuspuu, kiinankarhuputki, kalaöljy-ja omegavalmisteet, valkosipuliuutteet  
  
Lääke on ehkä jätettävä tauolle ennen toimenpidettä, mutta siitä saatte osastolta erilliset ohjeet.

Sinusta otetaan verikokeita muutama päivä ennen toimenpidettä tai toimenpidepäivän aamuna.

Verenpaineen on oltava alle 160/80, jotta toimenpide voidaan tehdä.

**TUTKIMUKSEN KULKU**

Sinut nukutetaan toimenpiteen ajaksi. Radiologi paikantaa tuumorin ultraäänen tai tietokonetomografian avulla ja asettaa toimenpiteessä käytettävän neulan tuumoriin. Neula kuumentaa tuumorin ja tuhoaa sen.

Toimenpide kestää noin 1 1/2 - 2 tuntia.

**TUTKIMUKSEN JÄLKIHOITO**

Toimenpiteen jälkeen sinut viedään heräämöön. Heräämöstä sinut siirretään vuodeosastolle, jossa olet yön yli seuraavaan aamuun asti.

**YHTEYSTIEDOT**

Jos teillä on kysyttävää toimenpiteestä, ota yhteys röntgen 2:een,puh 017 - 173307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)